ჰიპოთეზური ასტრონომიული ობიექტი

ჰიპოთეზური ასტრონომიული ობიექტი რე ასტრონომიული ობიექტი, ნამუშ არსებობა ჰიპოთეზურო რდჷ წჷმორინაფილი, მარა თიში არსებობა მენცარულო დანტკიცებულჷ ვარდჷ. ჰიპოთეზური ასტრონომიული ობიექტეფიშ ისტორია ანტიკური პერიოდიშე იჭყაფჷ. მაგალთო, ჯვეში ბერძენი ფილოსოფოსიქ ფილოლაოსიქ ჯვ.წ. V ოშწანურას, წჷმარინუ ჰიპოთეზური ასტრონომიული ობიექტიშ, ცენტრალური დაჩხირიშ იდეა, ნამუშ მეჯინათ დაჩხირი რდჷ ცენტრი დო დიხაუჩა, თუთა, ბჟა დო პლანეტეფი თის მუკი-მუკი გართუდეს. ჰიპოთეზური ასტრონომიული ობიექტეფიშ შხვადოშხვა ტიპეფი არსებენს, მაგალთო ჰიპოთეზური პლანეტეფი, ჰიპოთეზური მურიცხეფი, ჰიპოთეზური უჩა რხვილეფი დო შხვა.

კატეგორია:ჰიპოთეზური ასტრონომიული ობიექტი